Kokkedoor: Ontmoet Rendil Pieterse
JY LEES NOU Kokkedoor: Ontmoet Rendil Pieterse
RENDIL PIETERSE (KINKELKOK)
Geboortedatum: 23 November 1977.
Waar woon jy: Wellington, Wes-Kaap.
Waar het jy leer kook: Myself en by my ma.
Wat is jou gunsteling-geur in die kombuis: Knoffel.
Watter gereg maak jy die graagste: Kerrie.
Het jy ’n spesiale wenk in die kombuis: Hou die werkoppervlak skoon.
Ek kan nie kook sonder . . . ’n sjefsmes nie.
Pasop wanneer Rendil Pietersen in jou kombuis is; hy hou daarvan om in ’n koelkas te snuffel. Rendil het die skool al vroeg verlaat, maar nietemin bestuur hy en ’n vennoot die afgelope jare ’n geslaagde spysenieringsonderneming op Wellington. Hy glo dis deur diens en deursettingsvermoë dat mens sukses behaal. Hy is hardwerkend en stel ’n baie hoë standard vir almal wat in sy kombuis werk. Een van sy grootste drome is om eendag sy eie lokaal vir geleenthede te besit.